**ELŐTERJESZTÉS**

**Füzesgyarmat Város Önkormányzata Képviselő-testületének**

**2022. február 10-én tartandó ülésére**

Az előterjesztés tárgya: Füzesgyarmat Város Településfejlesztési Koncepciójának elfogadása

Mellékletek: 1. Füzesgyarmat Város Településfejlesztési Koncepció tervezete

Az előterjesztés témafelelőse: Zoboki Bernadett mb. főépítész

 Barabásné Szívós Katalin műszaki csoportvezető

Az előterjesztést véleményező: Gazdálkodási és Ellenőrzési Bizottság és

 Településfejlesztési és Turisztikai Bizottság

Elfogadás módja: Egyszerű többség

## ELŐTERJESZTÉS

### A Képviselő-testülethez

**Füzesgyarmat Város Településfejlesztési Koncepciójának elfogadásáról**

Tisztelt Képviselő-testület!

A településfejlesztési koncepcióról, az integrált településfejlesztési stratégiáról és a településrendezési eszközökről, valamint egyes településrendezési sajátos jogintézményekről szóló 314/2012. (XI. 8.) Korm. rendelet (a továbbiakban: Rendelet) eljárásrendje éstartalmi követelményei alapján **a teljes közigazgatási területre vonatkozó új településfejlesztési koncepció és a teljes közigazgatási területre vonatkozó új településszerkezeti terv és leírás, továbbá helyi építési szabályzat és szabályozási terv** készítésébe kezdett.

A településfejlesztési koncepció a település környezeti, társadalmi, gazdasági adottságaira alapozó, a település teljes közigazgatási területére készített, a változások irányait és a fejlesztési célokat hosszú távra meghatározó dokumentum.

Az új Településfejlesztési Koncepció előzetes tájékoztatási szakasza 2021. júniusában lezárult, ezt követően került kidolgozásra a Településfejlesztési Koncepció tervezete, valamint a kapcsolódó megalapozó vizsgálat, melyeket 2021. augusztus hónapban megküldtünk véleményezésre a Rendelet 30. § (7) bek. alapján.

A társadalmasítása szintén megtörtént, melynek kapcsán nem érkezett vélemény.

A Rendelet 9. melléklete szerinti véleményező szervektől beérkezett véleményeket
Zoboki Bernadett mb. főépítész Kőszeghy Ábel településtervező bevonásával kiértékelte. A Képviselő-testület a beérkezett véleményeket megismerte és a kiértékelés elfogadásáról az 58/2021. (XI.04.) határozattal döntött. A megalapozó vizsgálat és az új településfejlesztési koncepció tervezetének pontosítására volt szükség, ezért a Településtervező az érintett munkarészeket véglegesítette az 58/2021. (XI.04.) határozat és annak mellékletét képező kiértékelésben foglaltak alapján.

Tisztelt Képviselő-testület, kérem a Füzesgyarmat Város Településfejlesztési Koncepciójának a határozat-tervezetben foglaltak szerinti elfogadását.

Füzesgyarmat, 2022. január 31.

Koncz Imre

polgármester

**HATÁROZAT-TERVEZET**

**Füzesgyarmat Város Önkormányzat Képviselő-testületének**

**Képviselő-testületének**

 **………..…/2022. (……..)**

**határozata**

**Füzesgyarmat Város**

**Településfejlesztési Koncepciójának elfogadásáról**

Füzesgyarmat Város Önkormányzat Képviselő-testülete a Magyarország helyi önkormányzatairól szóló 2011. évi CLXXXIX. törvény (a továbbiakban: Mötv.) 13. § (1) bekezdés 1. pontjában foglalt feladatkörében eljárva a Füzesgyarmat Város Településfejlesztési Koncepciójának elfogadásáról szóló előterjesztést megtárgyalta, és az alábbi határozatot hozza:

1. Elfogadja a településfejlesztési koncepcióról, az integrált településfejlesztési stratégiáról és a településrendezési eszközökről, valamint egyes településrendezési sajátos jogintézményekről szóló 314/2012. (XI. 8.) Korm. rendelet eljárásrendje éstartalmi követelményei alapján kidolgozott Füzesgyarmat Város Településfejlesztési Koncepcióját az 1. melléklet szerinti tartalommal, melyet az elfogadást követő naptól kell alkalmazni.
2. Felkéri a polgármestert arra, hogy a Településfejlesztési koncepció elfogadásáról és honlapon történő közzétételéről 5 napon belül értesítse az egyeztetésben részt vetteket és az állami főépítészi hatáskörében eljáró Békés Megyei Kormányhivatalt.

Felelős: polgármester

Határidő: azonnal

Kmf.

polgármester jegyző

1. melléklet a …/2022. (II.......) számú határozathoz

**Füzesgyarmat Város Településfejlesztési Koncepciója**

az alábbi elérhetőségen található: [\\:www.fuzesgyarmat.hu](file:///%5C%5C%3Awww.fuzesgyarmat.hu)

**„001 Településfejlesztési koncepció” mappában**